ai4bharat/Pralekha huggingface dataset:
કૃષિ મંત્રાલય
સંશોધન અને ખેડૂતોની મહેનત એકસાથે ભળશે ત્યારે ભારત અન્ન ક્ષેત્રે આત્મનિર્ભર બનશે: કેન્દ્રીય કૃષિ મંત્રી શ્રી નરેન્દ્રસિંહ તોમર
ગુજરાતના મુખ્યમંત્રી શ્રી વિજય રૂપાણી અને કેન્દ્રીય મંત્રી શ્રી નરેન્દ્રસિંહ તોમરે ગાંધીનગરમાં નવમી કૃષિ એશિયા પ્રદર્શન અને પરિષદ તથા 7માં ડેરી પશુધન અને મરઘાં પાલન એક્સ્પોનું ઉદઘાટન કર્યું.
કેન્દ્રીય કૃષિ અને ખેડૂત કલ્યાણ, ગ્રામીણ વિકાસ તથા પંચાયતી રાજ મંત્રી શ્રી નરેન્દ્રસિંહ તોમરે જણાવ્યું હતું કે પ્રધાનમંત્રી શ્રી નરેન્દ્ર મોદીએ ‘જય જવાન, જય કિસાન, જય વિજ્ઞાન’ નારામાં ‘જય અનુસંધાન’ ઉમેર્યું છે. આપણા કૃષિ વૈજ્ઞાનિકો આ દિશામાં સખત મહેનત કરી રહ્યા છે. જ્યારે કૃષિ ક્ષેત્રના સંશોધન અને ખેડૂતોની મહેનત એકસાથે ભળી જશે, ત્યારે તે ભારતને અન્નક્ષેત્રમાં આત્મનિર્ભર બનાવશે. કેન્દ્રિય મંત્રી આજે ગાંધીનગરમાં નવમી કૃષિ એશિયા પ્રદર્શન અને પરિષદ તથા 7માં ડેરી પશુધન અને મરઘાં પાલન એક્સ્પોનું ઉદઘાટન કર્યા બાદ સંબોધન કરી રહ્યા હતા.
ખેડુતોની આવક બમણી કરવા પર ભાર મુકતા શ્રી તોમરે કહ્યું કે આપણે ઉત્પાદન કેન્દ્રિત વિચારસરણીથી આવક કેન્દ્રિત વિચારસરણી તરફ વળવું જોઈએ. પરંપરાગત ખેતીની સાથે આપણે પશુપાલન, મધ ઉછેર અને બાગકામને પણ પ્રોત્સાહન આપવું જોઈએ. તેમણે કહ્યું કે સહકારી ક્ષેત્રની સાથે કેન્દ્ર અને રાજ્ય સરકારોએ ખેડૂતની આવક વધારવા વિચારમંથન કરવા માટે સાથે બેસવું જોઈએ.
ગુજરાતના પ્રયાસોની પ્રશંસા કરતાં મંત્રીશ્રીએ કહ્યું કે, કૃષિ અને સહકારી ક્ષેત્રે ગુજરાત દેશ માટે એક મોડેલ છે. તેમણે કહ્યું કે ગુજરાતે માત્ર કેન્દ્રિય યોજનાઓનો સંપૂર્ણ અમલ કર્યો છે એટલુ જ નહીં, પરંતુ કૃષિ ક્ષેત્રના લાભ માટે નવી યોજનાઓ પણ શરૂ કરી છે.
સરકારની પહેલ વિશે માહિતી આપતા શ્રી તોમરે કહ્યું કે મોદી સરકારે અગાઉની યુપીએ સરકારની તુલનામાં કૃષિ મંત્રાલયનું બજેટ લગભગ બમણું કરી દીધું છે. તેમણે ખેડૂતોને પ્રધાનમંત્રી કિસાન સન્માન નિધિ યોજના  અને પ્રધાનમંત્રી કિસાન માન ધન યોજના વિશે માહિતી આપી અને તેનો લાભ મેળવવા જણાવ્યું.
ગુજરાતના મુખ્યમંત્રી શ્રી વિજય રૂપાણીએ સરદાર સરોવર ડેમમાં પાણીના સ્તર અંગે ખુશી વ્યક્ત કરી હતી. તેમણે જણાવ્યું હતું કે ડેમ ખૂબ જલ્દીથી તેના ઉચ્ચતમ સ્તર પર પહોંચી જશે અને આ પાણીનો ઉપયોગ સિંચાઈ માટે કરી શકાશે. તેમણે ટપક સિંચાઈ પદ્ધતિનો ઉપયોગ કરવા અને તેને આ પદ્ધતિ સ્થાપિત કરવા સરકારની સબસિડીનો લાભ લેવા માટે ખેડૂતોને અપીલ કરી.
આ પ્રદર્શન 8 સપ્ટેમ્બર સુધી ખુલ્લું રહેશે. આ પ્રસંગે ગુજરાતના મંત્રી શ્રી જયદ્રથસિંહજી પરમાર, શ્રી ઈશ્વરસિંહ પટેલ, શ્રી બચુભાઇ ખાબડ સહિતના મહાનુભાવો ઉપસ્થિત રહ્યા હતા.
(DK/J.Khunt
પ્રધાનમંત્રીનું કાર્યાલય
પ્રધાનમંત્રીએ પીએમ-સ્વનિધિ યોજનાના અમલીકરણની સમીક્ષા કરી
આ યોજના શેરી વિક્રેતાઓ દ્વારા સંપૂર્ણ ડિજિટલ વ્યવહારોના ઉપયોગને પ્રોત્સાહન આપશેઃ પ્રધાનમંત્રી
યોજનાને લોન આપવાના એકમાત્ર દ્રષ્ટિકોણથી ન જોવી જોઈએ, પણ શેરી વિક્રેતાના સંપૂર્ણ વિકાસ અને આર્થિક ઉત્થાન માટે તેમના સુધી પહોંચવાના ભાગ તરીકે જોવી જોઈએઃ પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે આવાસ અને શહેરી બાબતોના મંત્રાલયની પીએમ સ્વનિધિ યોજનાના અમલીકરણની સમીક્ષા કરી હતી.
પ્રધાનમંત્રીને જાણકારી આપવામાં આવી હતી કે, 2.6 લાખથી વધારે અરજીઓ મળી છે, 64,000થી વધારે મંજૂર થઈ છે અને 5,500થી વધારેમાં વિતરણ થયું છે. તેમણે પારદર્શકતા, જવાબદારી અને ઝડપ સુનિશ્ચિત કરવા યોજનાના વહીવટી માટે વેબ-પોર્ટલ અને મોબાઇલ દ્વારા સંપૂર્ણ આઇટી સોલ્યુશનનો ઉપયોગ કરવા પર સંતોષ વ્યક્ત કર્યો હતો.
જ્યારે આવાસ અને શહેરી બાબતોના મંત્રાલય યોજનાના સતત અમલીકરણ માટે મોબાઇલ એપ્લિકેશન સહિત સંપૂર્ણ આઇટી સોલ્યુશન પર કામ કરે છે, ત્યારે પ્રધાનમંત્રીએ જણાવ્યું હતું કે, આ યોજના શેરી વિક્રેતાઓ દ્વારા સંપૂર્ણ ડિજિટલ નાણાકીય વ્યવહારોના ઉપયોગને પ્રોત્સાહન આપવી જોઈએ. એમાં વ્યવસાય સાથે સંબંધિત તમામ પાસાઓને આવરી લેવા પડશે – જેમાં કાચા માલની ખરીદીથી લઈને વેચાણમાંથી પ્રાપ્ત થતી આવક સામેલ છે. આ ઉદ્દેશ માટે ઉચિત પ્રોત્સાહનો અને તાલીમો આપવી પડશે. ડિજિટલ પેમેન્ટનો ઉપયોગ કરવાથી ફેરિયાઓની ભવિષ્યની નાણાકીય જરૂરિયાતોમાં મદદરૂપ થવા ક્રેડિટ પ્રોફાઇલ ઊભી કરવામાં પણ મદદ મળશે.
પ્રધાનમંત્રીએ જણાવ્યું હતું કે, આ યોજના શેરી વિક્રેતાઓને લોન આપવાના દ્રષ્ટિકોણથી જ ન જોવી જોઈએ. એને શેરી વિક્રેતાઓના સંપૂર્ણ વિકાસ અને આર્થિક ઉત્થાન માટે પહોંચના ભાગરૂપે પણ જોવી જોઈએ. આ દિશામાં એક પગલું જરૂરી નીતિગત હસ્તક્ષેપોની સુવિધા પૂરી પાડવા તેમના સંપૂર્ણ સામાજિક-આર્થિક વિગતોને મેળવવાનું રહેશે. આ પ્રકારનો ડેટા ભારત સરકારના વિવિધ મંત્રાલયોને વિવિધ યોજનાઓનો અમલ કરવા માટે ઉપયોગી થઈ શકે છે, જેનો લાભ મેળવવા આ શેરી વિક્રેતાઓ લાયકાત ધરાવે છે. જેમાં પીએમએવાય-યુ અંતર્ગત આવાસ, ઉજ્જવલા અંતર્ગત રાંધણ ગેસ, સૌભાગ્ય અંતર્ગત વીજળી, આયુષ્યમાન ભારત અંતર્ગત સ્વાસ્થ્ય, ડીએવાય-એનયુએલએમ અંતર્ગત કૌશલ્ય, જન ધન અંતર્ગત બેંક ખાતું વગેરે સામેલ છે.
પૃષ્ઠભૂમિ
ભારત સરકારે એક વર્ષની મુદ્દતની રૂ. 10,000/- સુધીની બાયંધરીમુક્ત કાર્યકારી મૂડીગત લોનની સુવિધા આપવા પીએમ સ્વનિધિ યોજના શરૂ કરી છે. આ યોજના અંતર્ગત આશરે 50 લાખ શેરી વિક્રેતાઓને લોન આપવાનો ઉદ્દેશ છે, જેથી તેઓ તેમનો વ્યવસાય ફરી શરૂ કરી શકે. તેમને લોનની ચુકવણી માટે પ્રોત્સાહન આપવા વ્યાજની સહાય  અને ડિજિટલ વ્યવહારો હાથ ધરવા માટે કેશ બેક  સ્વરૂપે પ્રોત્સાહન આપવામાં આવશે. 24 ટકા વાર્ષિક વ્યાજ પર 10000 રૂપિયાના લોન માટે વ્યાજ સબસીડી પ્રભાવી રૂપે કુલ વ્યાજના 30 ટકા જેટલી થાય છે.
એટલે શેરી વિક્રેતાઓને વ્યાજની ચુકવણી નહીં કરવી પડે. એટલું જ નહીં જો તેઓ સમયસર લોન ચુકવશે તથા લોન મેળવવા અને ચુકવણી માટે ડિજિટલ વ્યવહારોનો ઉપયોગ કરે તો લોનની રકમ પર સબસિડી મેળવશે. આ યોજના વહેલા કે સમયસર પુનઃચુકવણી પર ફરી લોન મળવાની શક્યતા વધારે છે. ભારતીય લઘુ ઉદ્યોગ વિકાસ બેંક  સાથે લોનની પ્રક્રિયા 02 જુલાઈ, 2020થી આઇટી પ્લેટફોર્મ “પીએમ સ્વનિધિ” દ્વારા શરૂ થઈ છે, જે યોજનાનું સંચાલન કરવા માટેની અમલીકરણ સંસ્થા છે.
DS/BT
(
સ્વાસ્થ્ય અને પરિવાર કલ્યાણ મંત્રાલય
ભારતમાં કોવિડ-19માંથી સાજા થયેલા દર્દીઓની સંખ્યા 15 લાખની ઐતિહાસિક સપાટીને પાર કરી ગઈ
આજે એક દિવસમાં સૌથી વધુ 54,859 દર્દીઓ સાજા થયા
સાજા થયેલા દર્દીઓની સંખ્યા સક્રિય કેસ કરતા 9 લાખથી વધારે
મૃત્યુદર 2% ની નવી સપાટીએ પહોંચ્યો
ભારતમાં કોવિડ-19માંથી સાજા થયેલા દર્દીઓની સંખ્યા 15 લાખના શિખરને પાર કરી ગઈ છે. 15,35,743 દર્દીઓ સાજા થયા એ સઘન પરીક્ષણ, વ્યાપકપણે ટ્રેકિંગ અને અસરકારક સારવારની નીતિનું પરિણામ છે. વધુ સારી એમ્બ્યુલન્સની સેવાઓ, ધ્યાન કેન્દ્રિત દેખરેખના ધોરણો અને નોન-ઇન્વેસીવ ઓક્સિજનના ઉપયોગના ઈચ્છિત પરિણામ જોવા મળી રહ્યા છે.
છેલ્લા 24 કલાકમાં અત્યાર સુધીના એક દિવસમાં સૌથી વધુ 54,859 દર્દીઓ સાજા થયા, સાથે જ હવે કોવિડ-19ના દર્દીઓનો સાજા થવાનો દર વધીને લગભગ 70% ની એક નવી ઉંચાઈએ પહોંચ્યો છે.
નવી ઉંચાઈએ પહોંચેલ સાજા થવાની સ્થિતિએ એ સુનિશ્ચિત કર્યું છે કે, દેશમાં વાસ્તવિક કેસનું ભારણ અર્થાત સક્રિય કેસ ઘટી રહ્યા છે અને વર્તમાનમાં તે કુલ પોઝિટીવ કેસના 28.66% છે. ભારતમાં સાજા થયેલા દર્દીઓની સંખ્યા સક્રિય કેસ  કરતા 9 લાખથી વધારે થઈ ગઈ છે.
હોસ્પિટલમાં દાખલ થયેલ દર્દીઓમાં સઘન પરીક્ષણ અને અસરકારક ક્લિનીકલ વ્યવસ્થાપન દ્વારા વહેલી તકે તપાસ માટે કેન્દ્ર અને રાજ્ય / કેન્દ્રશાસિત પ્રદેશોની સરકારો દ્વારા કરવામાં આવેલા સંયુક્ત પ્રયાસોના પરિણામે મૃત્ય્દરમાં સતત ઘટાડો થઈ રહ્યો છે, જે આજની તારીખે 2% થયો છે અને હજુ નિરંતર ઘટી રહ્યો છે. કેસની વહેલી તકે ઓળખ પણ સક્રિય કેસના દરમાં સતત ઘટાડા તરફ દોરી જાય છે.
પ્રારંભિક લક્ષણોને ઓળખી હળવા અને મધ્યમ લક્ષણના કેસોનું સમયસર અને તાત્કાલિક હોમ અઈસોલેશન અને ગંભીર અને નિર્ણાયક કેસોને હોસ્પિટલમાં દાખલ કરવાનું સુનિશ્ચિત કરવામાં મદદ કરે છે જેનાથી કેસોનું અસરકારક સંચાલન થાય છે.
નોંધપાત્ર રીતે મહત્વનું એ છે કે, કોવિડ-19 ચેપ હજી પણ 10 રાજ્યોમાં કેન્દ્રિત છે, જેનું નવા કેસોમાં 80% કરતા વધારે યોગદાન છે. આ વિસ્તારોમાં ઘરે-ઘરે સર્વેક્ષણો અને સારી રીતે અમલમાં મૂકાયેલી કન્ટેઈનમેન્ટ વ્યૂહરચનાઓ અને દેખરેખ દ્વારા સઘન પરીક્ષણ અને ટ્રેકિંગને લીધે પોઝિટીવ કેસોમાં પ્રારંભિક વૃદ્ધિ થઈ શકે છે. જો કે, સારી રીતે અમલમાં મૂકાયેલી વ્યૂહરચના ખાતરી કરશે કે તેમાં સમય જતાં ઘટાડો થશે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
ખાદ્ય પ્રસંસ્કરણ ઉદ્યોગ મંત્રાલય
સેન્ટ્રલ સેક્ટર અમ્બ્રેલા સ્કીમ સંપદા
મંત્રાલય 'પ્રધાનમંત્રી કિસાન સંપદા યોજના ' યોજનાનો અમલ કરી રહ્યું છે, જે ફાર્મ ગેટથી રિટેલ આઉટલેટ સુધી કાર્યક્ષમ સપ્લાય ચેઇન મેનેજમેન્ટ સાથે આધુનિક ઈન્ફ્રાસ્ટ્રક્ચરના નિર્માણ માટે એક વ્યાપક પેકેજ છે. તે દેશમાં ફૂડ પ્રોસેસિંગ સેક્ટરના વિકાસને પ્રોત્સાહન આપે છે એટલું જ નહીં પરંતુ ખેડૂતોને વધુ સારું વળતર આપવામાં, રોજગારીની તકો ઊભી કરવામાં, કૃષિ પેદાશોનો બગાડ ઘટાડવામાં, પ્રોસેસિંગ સ્તરમાં વધારો કરવામાં અને પ્રોસેસ્ડ ફૂડ્સની નિકાસને વધારવામાં પણ મદદ કરે છે.
SAMPADA એ એક ડિજિટલ પ્લેટફોર્મ છે જેના દ્વારા PMKSYની વિવિધ પેટા યોજનાઓ હેઠળ મંજૂર કરાયેલા વિવિધ પ્રોજેક્ટ્સનું નિરીક્ષણ કરવામાં આવે છે.
PMKSYની વિવિધ પેટા યોજનાઓ હેઠળ મંત્રાલય દ્વારા અત્યાર સુધીમાં કુલ રૂ. 21058.29 કરોડના પ્રોજેક્ટ ખર્ચ સાથે ફૂડ પ્રોસેસિંગ એકમો સ્થાપવા માટે કુલ 853 પ્રોજેક્ટ મંજૂર કરવામાં આવ્યા છે અને રૂ. 6673.74 કરોડની અનુદાન મંજૂર કરવામાં આવ્યા છે, જેમાંથી રૂ.4444.25 કરોડ જારી કરવામાં આવ્યા છે. આ પ્રોજેક્ટ્સમાં અનુક્રમે 216.81 લાખ MT પ્રતિ વર્ષ અને 70.014 લાખ MT પ્રતિ વર્ષ પ્રોસેસિંગ અને જાળવણી ક્ષમતાનો સમાવેશ થાય છે, જેનાથી 41,42,917 ખેડૂતોને ફાયદો થાય છે અને 10,61,361 રોજગારી ઉત્પન્ન થાય છે.
આ માહિતી ફૂડ પ્રોસેસિંગ ઉદ્યોગ મંત્રાલયના રાજ્ય મંત્રી શ્રી પ્રહલાદ સિંહ પટેલે આજે રાજ્યસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145
પ્રધાનમંત્રીનું કાર્યાલય
ગ્લાસગો, યુકેમાં COP26 દરમિયાન શ્રી બિલ ગેટ્સ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ 2 નવેમ્બર 2021ના રોજ યુનાઇટેડ કિંગડમના ગ્લાસગોમાં COP26 સમિટ દરમિયાન શ્રી બિલ ગેટ્સ સાથે મુલાકાત કરી.
2. પ્રધાનમંત્રીએ ભારતમાં બિલ એન્ડ મેલિન્ડા ગેટ્સ ફાઉન્ડેશન દ્વારા કરવામાં આવી રહેલા કામ માટે પ્રશંસા વ્યક્ત કરી. બિલ ગેટ્સે પ્રધાનમંત્રીને મિશન ઈનોવેશનની પ્રગતિ વિશે જાણકારી આપી. તેઓએ મિશન ઈનોવેશન હેઠળ ભારતમાં પ્રવૃત્તિઓને આગળ વધારવાની રીતો પર ચર્ચા કરી.
3. ગ્રીન હાઇડ્રોજન, ઉડ્ડયન ઇંધણ, બેટરી સ્ટોરેજ અને રસી સંશોધન જેવા ક્ષેત્રોમાં આશાસ્પદ તકોની પણ ચર્ચા કરવામાં આવી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાયદો અને ન્યાય મંત્રાલય
કોરોના વાયરસ મહામારીના સંદર્ભમાં ઈન્કમટેક્સ એપેલેટ ટ્રિબ્યુનલે 1 દિવસનો પગાર પીએમ કેર્સ ફંડમાં આપ્યો
હાલમાં ચાલી રહેલી કોરોના મહામારીના સંદર્ભમાં અને સમગ્ર વિશ્વ તેનો ભોગ બન્યુ હોવાથી આપણા દેશમાં આરોગ્ય અને આર્થિક ક્ષેત્રે તેની અસરો વર્તાઈ રહી છે ત્યારે પ્રધાનમંત્રીના નેતૃત્વ હેઠળ પીએમ સિટીઝન આસિસ્ટન્સ ફંડ એન્ડ રિલિફ ઈમરજન્સી સિચ્યુએશન ફંડ ની પબ્લિક ચેરિટેબલ ટ્રસ્ટ તરીકે રચના કરવામાં આવી છે. આ ફંડની જાહેરાત તા. 28મી માર્ચ, 2020ના રોજ પીએમ ઇન્ડિયા વેબસાઈટ પર કરવામાં આવી છે. આ અંગેની જાહેરાત પ્રેસ ઈન્ફોર્નમેશન બ્યુરોની પ્રેસ રિલીઝ નં 1608851 મારફતે ન્યુઝ અપડેટ તરીકે કરવામાં આવી હતી. આ સંદર્ભમાં કોરોના વાયરસને કારણે ઉભી થયેલી કોઈ પણ પ્રકારની તાકીદની અને વિપરીત પરિસ્થિતિને હલ કરી શકાય તથા અસર પામેલા લોકોને સહાય કરી શકાય તે માટે ઉદાર ધોરણે ઉપરોક્ત ભંડોળમાં નાણાં આપવા માટે પણ અનુરોધ કરવામાં આવ્યો છે.
આ પરિસ્થિતિના હાલમાંચાલી રહેલી કોરોના વાયરસ મહામારીને લડત આપવાના સંદર્ભમાં ઈન્કમ ટેક્સ એપેલેટ ટ્રીબ્યુનલોના તમામ વાઈસ પ્રેસીડેન્ટ સાથે પરામર્શ કરીને તમામ ઓફિસરો અને સ્ટાફ તથા રજીસ્ટ્રી ઓફિસરો તથા અન્ય સ્ટાફે એક દિવસનુ વેતન પીએમ કેર્સ ફંડમાં આપવાનો નિર્ણય કર્યો છે.
સામાજીક અને રાષ્ટ્રીય જવાબદારીઓ સમજનારી એક સંસ્થા તરીકે ઈન્કમ ટેક્સ એપેલેટ ટ્રિબ્યુનલ ના પ્રેસીડેન્ટ જસ્ટીસ પી. પી. ભટ્ટે અન્ય સહયોગીઓને પણ પીએમ કેર્સ ફંડમાં ઉદાર હાથે ધિરાણો આપવા અનુરોધ કર્યો છે. આ ભંડોળમાં અપાયેલુ દાન આવકવેરા ધારા, 1961ની કલમ 180  હેઠળ આવકવેરામાંથી કપાતને પાત્ર છે. રસ ધરાવતા લોકો યુઆર એલ લીંક wvvw.prnindiagov.in/en/pm-cares/ નો ઉપયોગ કરીને આ ભંડોળમાં પોતાનુ યોગદાન આપી શકે છે.
GP/RP
(Visitor Counter : 148
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 90.79 કરોડને પાર
સાજા થવાનો દર હાલમાં 97.89%, માર્ચ 2020 પછી સૌથી વધુ
છેલ્લા 24 કલાકમાં 20,799 નવા કેસ
ભારતમાં સક્રિય કેસનું ભારણ , કુલ કેસનાં 0.78%
સાપ્તાહિક પોઝિટિવિટી દર  101 દિવસથી 3% કરતા ઓછો
છેલ્લા 24 કલાકમાં 23,46,176 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 90.79 કરોડ  ના સંચિત આંકડાને વટાવી ગયું છે. આ 86,46,674 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,73,789
|
|
બીજો ડોઝ
|
|
89,34,169
|
|
FLWs
|
|
પ્રથમ ડોઝ
|
|
1,83,55,327
|
|
બીજો ડોઝ
|
|
1,51,09,293
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
36,74,65,954
|
|
બીજો ડોઝ
|
|
8,83,14,532
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,12,96,306
|
|
બીજો ડોઝ
|
|
7,85,84,116
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,23,23,752
|
|
બીજો ડોઝ
|
|
5,71,75,623
|
|
કુલ
|
|
90,79,32,861
કેન્દ્ર સરકાર ઝડપ વધારવા અને સમગ્ર દેશમાં કોવિડ-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,31,21,247 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 26,718 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.89% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
99 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં 20,799 નવા કેસ નોંધાયા.
સક્રિય કેસનું ભારણ આજે 2,64,458 છે. સક્રિય કેસ કુલ કેસનાં 0.78% છે. 200 દિવસમાં સૌથી ઓછું નોંધાયું.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,91,676 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 57.42 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે.
દેશભરમાં પરીક્ષણ ક્ષમતામાં વધારો કરવામાં આવ્યો છે, ત્યારે છેલ્લા 101 દિવસોથી 1.63% પર સાપ્તાહિક સકારાત્મકતા દર 3% કરતા ઓછો રહે છે. દૈનિક સકારાત્મકતા દર 2.10% છે. છેલ્લા 35 દિવસથી 3% કરતા ઓછો અને સતત 118 દિવસો માટે દૈનિક સકારાત્મકતા દર 5% થી નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 173
પ્રધાનમંત્રીનું કાર્યાલય
પ્રધાનમંત્રીએ રાજસ્થાનમાં બસ-ટેન્કરની ટક્કરમાં મૃત્યુ પામનારાઓ પ્રત્યે શોક વ્યક્ત કર્યો
ભોગ બનનારાઓ માટે પીએમએનઆરએફમાંથી આર્થિક સહાય મંજૂર કરી
પ્રધાનમંત્રી શ્રી નરેન્દ્ર મોદીએ રાજસ્થાનમાં બાડમેર-જોધપુર હાઈવે પર બસ-ટેન્કરની ટક્કરમાં મૃત્યુ પામનારાઓ પ્રત્યે ઊંડા શોકની લાગણી વ્યક્ત કરી છે. શ્રી મોદીએ ભોગ બનનારાઓ માટે પ્રાઈમ મિનિસ્ટર્સ રિલીફ ફંડ માંથી આર્થિક સહાય પણ મંજૂર કરી છે.
શ્રેણીબદ્ધ ટ્વીટ્સમાં, પ્રધાનમંત્રી કાર્યાલયે કહ્યું;
“રાજસ્થાનમાં બાડમેર-જોધપુર હાઈવે પર બસ-ટેન્કરની ટક્કરમાં લોકોએ જીવ ગુમાવ્યા એ દુઃખદાયક છે. આ શોકગ્રસ્ત સ્થિતિમાં, મારી સંવેદનાઓ વ્યથિત પરિવારો સાથે છે.
હું પ્રાર્થના કરૂં છું કે ઘાયલો ત્વરિત સ્વસ્થતા પ્રાપ્ત કરેઃ PM @narendramodi
રાજસ્થાનમાં બાડમેર-જોધપુર હાઈવે પરના અકસ્માતમાં જેમણે જીવ ગુમાવ્યા છે એ પ્રત્યેકના પરિજનને પીએમએનઆરએફમાંથી રૂ. 2 લાખની આર્થિક સહાય આપવામાં આવશે. પ્રત્યેક ઘાયલ વ્યક્તિને રૂ. 50,000 આપવામાં આવશે. PM @narendramodi”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 109.63 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.31 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,09,63,11,615
|
|
બાકી ઉપલબ્ધ
|
|
12,31,53,481
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 109.63 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.31 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
માર્ગ પરિવહન અને રાજમાર્ગ મંત્રાલય
નવા વાહનો માટે આરએફઆઇડી ટેગિંગ ફરજિયાત
નવી દિલ્હી, 21-12-2017
લોકસભામાં આજે લેખિત જવાબમાં રાજ્ય કક્ષાનાં કેન્દ્રિય માર્ગ પરિવહન અને રાજમાર્ગ, જહાજ તથા રસાયણ અને ખાતર મંત્રી શ્રી મનસુખ એલ માંડવિયાએ માહિતી આપી હતી કે, સરકારે 1 ડિસેમ્બર, 2017નાં રોજ વેચાણ થયેલા અને પછી વેચાણ થનાર તમામ ફોર વ્હીલ પેસેન્જર અને ગૂડ્સ વ્હીકલ વાહનનાં ઉત્પાદક કે તેનાં અધિકૃત ડિલર દ્વારા ફાસ્ટેગ સાથે ફિટેડ હોવાનું ફરજિયાત બનાવ્યું છે.
શ્રી માંડવિયાએ ગૃહને એવી જાણકારી પણ આપી હતી કે, સરકારે 25 એપ્રિલ, 2016થી સમગ્ર દેશમાં યુઝર ફી કલેક્શનનું ડિજિટલ સ્વરૂપ ઇલેક્ટ્રોનિક ફી કલેક્શન નો અમલ કર્યો હતો, જેમાં સેન્ટ્રલ ક્લીઅરિંગ હાઉસ  તરીકે નેશનલ પેમેન્ટ્સ કોર્પોરેશન ઓફ ઇન્ડિયા  સાથે એકથી વધારે એક્વાયર બેંકો અને એકથી વધારે ઇશ્યૂઅર્સને સામેલ કર્યા છે.
અત્યાર સુધી સમગ્ર દેશમાં 407 ટોલ પ્લાઝાને ટાલ પ્લાઝા બેમાંથી એક બાજુ પર ઇએફસી લેન સાથે સક્ષમ બનાવવામાં આવ્યાં છે તથા 8,12,870 આરએફઆઇડી ટેગ્સ ઇશ્યૂ થયા છે. જાન્યુઆરી, 2017થી 15 ડિસેમ્બર, 2017 સુધીમાં ઇ-મોડ હેઠળ કુલ 10.12 કરોડનાં વ્યવહાર થયાં હતાં તથા આ જ સમયગાળા માટે ઇ-મોડ હેઠળ રૂ. 2852 કરોડની આવક થઈ હતી. શ્રી માંડવિયાએ જાણકારી આપી હતી કે, ફી પ્લાઝા પર વ્યવહારિકતાને આધારે સરકારે તમામ વર્તમાન લેનને હાઇબ્રિડ ઇએફસી લેન દ્વારા ફાસ્ટેગ અનેબલ્ડ તરીકે સક્ષમ બનાવતાં તે તમામ પેમેન્ટ વિકલ્પો ધરાવે છે.
NP/GP
(Visitor Counter : 173
વેપાર અને ઉદ્યોગ મંત્રાલય
શ્રી પીયૂષ ગોયલ ફ્રાન્સની સરકારના વિદેશ વેપાર, આર્થિક આકર્ષણ અને વિદેશમાં ફ્રેન્ચ નાગરિકોના મંત્રી શ્રી ઓલિવર બેચને મળ્યા
કેન્દ્રીય વાણિજ્ય અને ઉદ્યોગ, ઉપભોક્તા બાબતો, ખાદ્ય અને જાહેર વિતરણ અને કાપડ મંત્રી, શ્રી પીયૂષ ગોયલ તેમની મુલાકાતના ભાગ રૂપે ગઈકાલે ફ્રાંસ સરકારના વિદેશ વેપાર, આર્થિક આકર્ષણ અને વિદેશમાં ફ્રેન્ચ નાગરિકોના મંત્રી પ્રતિનિધિ શ્રી ઓલિવિયર બેચને મળ્યા હતા.
મંત્રીઓએ પોતપોતાની અર્થવ્યવસ્થાની સ્થિતિ અંગે ચર્ચા કરી જ્યાં શ્રી બેચટે જણાવ્યું કે ફ્રાન્સમાં યુરો ઝોનમાં સૌથી નીચો ફુગાવાનો દર 5.2% છે, જે અન્ય EU દેશોની સરેરાશ કરતાં અડધો છે; બેરોજગારી 7% હતી અને 2022માં GDP વૃદ્ધિ 2.6% પર સમાપ્ત થઈ હતી; આ વર્ષ માટે અપેક્ષિત વૃદ્ધિ 0.6-1% છે.
શ્રી ગોયલે ઉલ્લેખ કર્યો કે ભારતીય અર્થવ્યવસ્થા સ્થિર છે. ભારતમાં બે આંકડામાં ફુગાવો રહેતો હતો અને હવે આપણે ડબલ-અંકડાથી 6 - 6.5% છીએ, એમ તેમણે કહ્યું. તેમણે શેર કર્યું કે આ વર્ષે જીડીપીની વૃદ્ધિ 6.8% અને નજીવા દરે 13%ની વૃદ્ધિ થઈ છે.
તેમણે શેર કર્યું કે વેપાર વધી રહ્યો છે અને ઘણું બધું કરી શકાય છે. રાફેલની ખરીદી અને તાજેતરના એરબસ ઓર્ડર સાથે, આ ભાગીદારીમાં વધુ મૂલ્ય ઉમેરાયું છે. શ્રી બેચટે ઉલ્લેખ કર્યો હતો કે દ્વિપક્ષીય વેપાર 2021-22માં USD 15.1 Bn હતો, જે છેલ્લા દાયકામાં બમણો થયો છે; ફ્રાન્સ તરફથી FDI USD 10 Bn છે જે ભારતમાં ટોચનું વિદેશી રોકાણકાર છે. તેમણે ઉમેર્યું હતું કે, ભારતમાં રોકાણ કરવાની ફ્રેન્ચ કંપનીઓ ઇચ્છુક છે.
ભારતીય કંપનીઓ ફ્રાન્સમાં રોકાણ વધારી રહી છે અને અત્યારે લગભગ 300 મિલિયન યુરોનું રોકાણ છે, એમ તેમણે જણાવ્યું હતું. શ્રી ગોયલે ભારપૂર્વક જણાવ્યું હતું કે ભાષાના અવરોધોને તોડીને વેપારને વધુ વિસ્તૃત કરી શકાય છે.
મંત્રીઓએ ભારત-EU FTA વાટાઘાટો સાથે સંબંધિત પ્રાથમિકતાના ક્ષેત્રોની ચર્ચા કરી હતી જ્યાં માર્કેટ એક્સેસ સંબંધિત મુદ્દાઓ પર ચર્ચા કરવામાં આવી હતી. શ્રી ગોયલે વધુમાં જણાવ્યું હતું કે ભારત આગામી 10 વર્ષમાં 2000 કોમર્શિયલ એરક્રાફ્ટ ખરીદવાનું વિચારી રહ્યું છે અને સ્થાનિક અને આંતરરાષ્ટ્રીય માગને પહોંચી વળવા ભારતમાં કોમર્શિયલ એરક્રાફ્ટ બનાવવાની વિશાળ તક છે.
મંત્રીઓએ વર્લ્ડ ટ્રેડ ઓર્ગેનાઈઝેશનમાં પરસ્પર રસના વિષયો પર પણ ચર્ચા કરી હતી.
શ્રી બેચે ભારતમાં ફ્રેન્ચ કંપનીઓના સીધા રોકાણ પર વધુ ધ્યાન આપ્યું અને શેર કર્યું કે ઈન્ફ્રાસ્ટ્રક્ચર, રિન્યુએબલ એનર્જી અને ગતિશીલતામાં પરસ્પર તકો છે. તેમણે હાઇલાઇટ કર્યું હતું કે ફ્રાન્સે કોચી, નાગપુર અને અમદાવાદમાં જાહેર પ્રોજેક્ટ્સને સમર્થન આપ્યું છે.
શ્રી ગોયલે ઓગસ્ટ, 2023માં G20 વ્યાપાર મંત્રીઓની બેઠકમાં ફ્રાન્સના સમુદાય સાથે શ્રી બેખ્તને ભારતમાં આમંત્રણ આપ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118
પ્રધાનમંત્રીનું કાર્યાલય
મન કી બાતમાં પ્રધાનમંત્રીએ આત્મનિર્ભર ભારત એપ્લિકેશન ઇનોવેશન ચેલેન્જ અંતર્ગત વિકસિત એપ્લિકેશનોની પ્રશંસા કરી
પ્રધાનમંત્રી શ્રી નરેન્દ્ર મોદીએ મન કી બાતના તાજેતરના સંબોધનમાં જણાવ્યું હતું કે, યુવાનોએ આત્મનિર્ભર ભારત એપ ઇનોવેશન ચેલેન્જમાં ઉત્સાહભેર ભાગ લીધો. તેમણે કહ્યું કે, લગભગ બે તૃતીયાંશ પ્રવેશો ટિયર બે અને ટિયર ત્રણ શહેરોના યુવાનો દ્વારા કરવામાં આવ્યા હતા. તેમણે કહ્યું કે, વિવિધ કેટેગરીમાં આશરે બે ડઝન જેટલા એપ્સને એવોર્ડ આપવામાં આવ્યા છે. શ્રોતાઓને આ એપ્સથી પોતાને પરિચિત કરવા અને તેમની સાથે જોડાવા કહ્યું.
પ્રધાનમંત્રીએ બાળકો માટેની સંવાદાત્મક એપ્લિકેશન 'કુટુકી કિડ્સ લર્નિંગ એપ્લિકેશન' સહિત ઘણી એપ્લિકેશનો વિશે ચર્ચા કરી હતી. તેમણે માઇક્રો બ્લોગિંગ પ્લેટફોર્મ માટે એક એપ્લિકેશનની વાત કરી જેને કુ કુ કહે છે. તેમણે આ એપ્લિકેશનનો પણ ઉલ્લેખ કર્યો: ચિંગારી એપ જે યુવાનોમાં લોકપ્રિય થઈ રહી છે; 'આસ્ક સરકાર' એપ જેમાં કોઈપણ સરકારી યોજના વિશે યોગ્ય માહિતી મેળવી શકાય છે, 'સ્ટેપ સેટ ગો' જે એક ફિટનેસ એપ્લિકેશન છે, વગેરે.
પ્રધાનમંત્રીએ કહ્યું કે આજે નાના સ્ટાર્ટ-અપ્સ આવતીકાલે મોટી કંપનીઓમાં પરિવર્તિત થશે અને વિશ્વમાં ભારતની ઓળખ બનશે .તેમણે ઉમેર્યું કે, કોઈએ ભૂલવું ન જોઈએ કે જે મોટી કંપનીઓ આજે દુનિયામાં અસ્તિત્વ ધરાવે છે, તે પણ કયારેક સ્ટાર્ટ-અપ્સ જ હતા.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 73.05 કરોડ લોકોને રસી આપવામાં આવી
સક્રિય કેસ કુલ કેસનાં 1.18% થયા
ભારતમાં સક્રિય કેસનું ભારણ 3,91,516 થયું
સાજા થવાનો દર હાલમાં 97.49% નોંધાયો
છેલ્લા 24 કલાકમાં ભારતમાં 33,376 નવા કેસ નોંધાયા
દેશમાં અત્યાર સુધીમાં કુલ 3,23,74,497 દર્દીઓ સાજા થયા
છેલ્લા 24 કલાકમાં 32,198 દર્દીઓ સાજા થયા
સાપ્તાહિક પોઝિટિવીટી 2.26% છે, જે છેલ્લા 78 દિવસથી 3%થી ઓછો છે
દૈનિક પોઝિટિવીટી દર 2.10% પહોંચ્યો, છેલ્લા 12 દિવસથી 3%થી ઓછો છે
કુલ 54.01 કરોડ પરીક્ષણો કરવામાં આવ્યા
SD/GP/BT
(Visitor Counter : 172
પ્રધાનમંત્રીનું કાર્યાલય
પ્રધાનમંત્રીએ દિલ્હીની એક શાળામાં શ્રમદાન કરીને ‘સ્વચ્છતા હી સેવા’ અભિયાનમાં ભાગ લીધો
પ્રધાનમંત્રી શ્રી નરેન્દ્ર મોદી આજે દિલ્હીની એક શાળામાં શ્રમદાન કરીને સ્વચ્છતા હી સેવા અભિયાનમાં સામેલ થયાં હતાં.
દેશભરનાં 17 સ્થળો પરથી સમાજનાં વિવિધ વર્ગનાં આગેવાનો સાથે વીડિયો કોન્ફરન્સ મારફતે વાર્તાલાપ કર્યા બાદ તેમણે અભિયાનનો શુભારંભ કર્યો હતો. પ્રધાનમંત્રી મધ્ય દિલ્હીમાં રાણી ઝાંસી રોડ પર સ્થિત બાબાસાહેબ આંબેડકર ઉત્તતર માધ્યમિક શાળએ પહોંચ્યાં હતાં. તેમણે બાબાસાહેબ આંબેડકરને પુષ્પાંજલિ અર્પણ કરી હતી અને સ્વચ્છતા અભિયાનમાં સહભાગી થયાં હતાં. તેમણે શાળાનાં વિદ્યાર્થીઓ સાથે વાત કરી હતી તથા સ્વચ્છતા માટે તેમનાં પ્રયાસોની પ્રશંસા કરી હતી.
પ્રધાનમંત્રી પરંપરાગત પ્રોટોકોલ વિના સામાન્ય ટ્રાફિકમાં શાળા સુધી પહોંચ્યા હતાં અને પરત ફર્યા હતાં. આ મુલાકાત માટે કોઈ ખાસ ટ્રાફિક વ્યવસ્થા ઊભી કરવામાં આવી નહોતી.
આ શાળનું પરિસર 1946માં ડૉ. આંબેડકરે ખરીદ્યું હતું, જેનો ઉદ્દેશ અનુસૂચિત જાતિઓની શૈક્ષણિક, આર્થિક અને સામાજિક સુખાકારીને આગળ વધારવાનો હતો.
RP
(Visitor Counter : 89